Diari Oficial de la Generalitat Valenciana


Sumari del DOGV 8214, del 17-01-2018 (2017/12857)

Informació pública de la modificació puntual del Pla general d'ordenació urbana de València relativa al canvi de qualificació de la parcel·la sítia al carrer del Pintor Ricard Verde, número 9-11 (centre cívic i cultural). Expedient número 03930/2017/17.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8214

Data del DOGV
:   17-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/12729


Data del document
:   27-12-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual del Pla general d'ordenació urbana de València relativa al canvi de qualificació de la parcel·la sítia al carrer del Pintor Ricard Verde, número 9-11 (centre cívic i cultural). Expedient número 03916/2017/17. [2017/12509]  
El Ple de l'Ajuntament, en la sessió celebrada el 21 de desembre de 2017, ha adoptat l'acord que, en la part dispositiva, diu el següent:  
  
«Primer. Iniciar el procés de consulta a les administracions públiques afectades i persones interessades en la modificació puntual del Pla general d'ordenació urbana (PGOU) de València relativa al canvi de qualificació de la parcel·la situada en els números 9 i 11 del carrer del Pintor Ricard Verde, a fi de possibilitar la construcció d'un centre cívic i cultural per a persones majors i sales polivalents, i sotmetre-la a informació pública durant un termini de 45 dies per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la consulta.  
Segon. Comunicar aquest acord a l'efecte que, si és el cas, emeten l'informe corresponent, a les administracions públiques i serveis municipals afectats següents:  
- Conselleria competent en matèria d'educació (Educació, Investigació, Cultura i Esport)  
- Servei Municipal d'Educació  
- Servei Municipal de Projectes Urbans  
- Servei Municipal de Persones Majors  
- Servei Municipal de Cicle Integral de l'Aigua  
- OCOVAL, a fi que demane, coordine i remeta els informes preceptius de les entitats subministradores dels serveis públics urbans que en puguen resultar afectats  
Tercer. Notificar l'inici de la fase de consulta al públic interessat següent:  
- Federació d'Associacions de Veïns  
- Associació de Veïns l'Amistat  
- Associació de Veïns del Barri de Sant Josep  
- AVEGAS  
- Persones interessades en l'expedient  
Quart. Procedir a la inserció en el web municipal (www.valencia.es) de la documentació que se sotmet a informació pública i posar-la a disposició del públic a l'Oficina Municipal d'Informació Urbanística, situada a la planta baixa de l'edifici municipal de l'antiga fàbrica de tabac, carrer d'Amadeu de Savoia, número 11 (edifici Tabacalera).»  
  
  
I, de conformitat amb el que s'estableix en l'article 57, en relació amb l'article 53, de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, comptadors des de l'endemà de la publicació d'aquest acord en el Diari Oficial de la Generalitat Valenciana (DOGV). Durant aquest mateix termini es podran presentar suggeriments i omplir les enquestes incloses en l'estudi d'integració paisatgística.  
La documentació es troba a disposició del públic a les dependències de l'Ajuntament de València (c. Amadeu de Savoia, núm. 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 27 de desembre de 2017.- El secretari d'Àrea 1: Manuel Latorre Hernández.